ПРАЗНИК НА БУКВИТЕ

ПЕСЕН:

1. Първокласници добрички,

ученици, ученички,

пишем и четем, здрави да растем.

Умни, мирни и работни,

ние вече сме грамотни!

Уважаеми гости, мили родители, добре дошли на нашия празник на буквите.

Помните ли  гласа на звънчето, колко радостни бяхме, когато ни събра за първи

път на училище!

2. Нима отдавна бе това?

Как бързо времето измина!

Прие ни на училищния праг

учителката с поглед благ.

В септември беше този ден –

със нова чанта пременен,

събуден рано сутринта

дойдох аз тука да чета.

3. Ний работни сме пчелици,

ставаме в зори –

ученички, ученици,

братя и сестри.

Както златните пчелици

смучат сладък мед,

тъй и нашите очици

гълтат ред след ред.

4. И така със труд голям

вече пишем и четем.

С буквичките все нагоре

ние крачим и растем.

Затова за нас е днеска

празник слънчев и голям,

че грамотни сме и вече

книги ще четем със плам.

5. Първокласници

в стаята учат –

първа песен високо звучи.

С гласове –

размразени капчуци.

И с очи –

ранобудни лъчи.

Всяка буква

прозорец отваря

с тебешира магичен и бял.

И със бисерни букви

България озарява класа зашумял.

Първокласници

в стаята учат –

на дъската изгряват цветя.

Първокласници –

пролетен ручей,

първа песен и първа мечта!

6. Тича първокласникът отсреща,

пряко целия квартал

и земята просто не усеща –

запъхтян,

ликуващ,

засиял.

Всеки приказно го гледа.

Хей, отде се взе? Къде хвърчи?

От каква ли битка и победа

греят веселите му очи?

Той ръце разперва като птица,

поздравява всички с ясен глас –

с първата, с най-първата шестица

тича
първокласникът

към нас.

ПЕСЕН: “Мога да чета”
7. Как е звучна и красива

българската реч!

Като билка ме опива,

води ме далеч.

В нея миналата слава

песенно звъни

и с надежда озарява

будните ни дни.

8. Звуци край мене се леят.

Идват от извор дълбок.

Влизат в речта ми и пеят

като планински поток.

Дали ни двамата братя

азбука – стройно хорце.

Низало буквите – злато

острото паче перце.

9. Буквите като дечица

тичат, скачат в надпревара:

ту се хващат за ръчица,

ту се крият из буквара.
Не играйте днес на жмичка,

мои буквички добри!

Ще ви събера самичка,

ще ви преброя дори.

Зная: Всичките сте трийсет!

К, не крий се!

М, не крий се!

Я елате най-отпред,

под големия портрет.

С вас започват имената
на двамина славни братя.

Кирил и

Методий с вас

искам да напиша аз!

10. Азбуката мила

кой с любов дари ни?

Кой ни даде сила

В робските години?

Кой към светлината

тръгна да ни води?

Солунските братя

Кирил и Методий!

11. Буквички малки, низ от мъниста,

дето с писалка ви пиша на листа.

Пазя ви, крия ви в мойте тетрадки,

в чудните тия изрази сладки.

Букви красиви с черно мастило,

вие сте живо мое светило.

Книга след книга чрез вас ще прочитам –

само туй стига да ви почитам.

12. А, Б, В - шепти буквара -
той със мене разговаря
и ме води по света -
вече мога да чета!
"А" е азбуката свята -
дар от солунските братя.
"Б" - България! Във нея
весел и щастлив живея.
13. "В" е връх във планината,
който среща пръв зората.
"Г" е гълъбчето бяло,
в мирен изгрев полетяло.
"Д" - другарче, без което
нямам радост във сърцето.
"Е" - елхичка в светъл час

и край нея Дядо Мраз.
14. "Ж" - жита узрели, златни
сред полята благодатни.
"З" - със знания и книга
надалече се достига.
"И" - игри, игри любими
в летен зной и тежки зими.
15. "К" е клас задружен. дето

сбира знания детето.
"Л" е люлякът в Балкана

на Игликина поляна.
"М" е мама! Майко мила,
моя обич и закрила.
"Н" - народът ни любим е,
дал ни българското име.
16. "О" е обичта голяма
и към татко и към мама.

"П" е песента изпята
в похода през планината.
"Р" пък радостта разгаря,
че научихме буквара.
"С" е свобода мечтана,
от борците завещана.
17. "Т" - трицветното ни знаме,

дето със любов огря ме.
"У" - училище! Оттука
блика изворът наука.
"Ф" е фар, пронизал мрака,

пръв приятел на моряка.
"Х" - хорце игриво зная,
гайда свири - аз играя!
18. "Ц" - цветя цъфтят в градина,
както нашата родина.
"Ч" - часовникът тик-така ​–

бързай, ще изпуснеш влака!

"Ш"- без шал и без качулка

ставаш ледена шушулка.

"Щ" - щом щъркелът затрака

идва пролетта, не чака.
19. "Ъ" е ъгъл в мойта стая,
дето уча и играя.
"Ю" - през юли е добре

да отидеш на море.
"Я" е ярък небосвод,
ясен път за цял народ!
20. Аз изучих вече
азбуката цяла -
като пъстра китка
тя е нацъфтяла.
А кога поискам

да ми заговори,
страниците всяка

книга ще разтвори
УЧИТЕЛ: И като първа книжка - обичана и скъпа,
да си поговорим със страничките на буквара

за последен път.
ЗАДАЧИ: 1) Отгатнете коя е приказката:
„Било по жътва. Мъжът жънел житото. Молел се Божана да оздравее. Изведнъж 

наблизо избил извор.” / „ Жива вода” /
2) С коя постъпка ще запомните делфина Додо? / Спасил дете от удавяне/
3) От коя приказка са герои Боян, Деян и Делян?/ „Тримата братя и златната

ябълка/ Кого победили те? / ламята/
4) Какво можело да намира звънчето Дзън-дзън? / злато/ Какво пишело в книгата,
намерена от него? – Ще отговорите правилно, като подредите думите в правилен

ред :  Златото е в труда./ думите са разместени, написани на черната дъска/
5) Игра с букви: 

а) Ето думичка една –

с “в” отпред е инструмент.



вила
“Р” поставим за момент



рила
се превръща в планина.



Лила
С главно “л” е женско име,

но кое – отговори ми!

б) В къщи тя лежи си кротка.

Кротка, а без “р” е ……..? /котка/

в) С “б” в гора раста

на прохладните места.

С “л” ме готвят и ядат –

хайде, сладък им обяд!




бук
С “ч” съм тежко сечиво,




лук
но не казвам ви какво.




чук
Вещ една не съм, а три,

те кои са – разбери.

Малко ще подскажа тук –

всяка свършва в края с “ук”.

 (Влизат дете-буквар и дете с читанка в ръце.)
БУКВАР: Деца, живяхме си задружно

в любимия ни първи клас,

и взехме всичко, що е нужно,

другарството ни бе на власт.


Със буквите се запознахме,



които носят мъдростта.



С тях като птици полетяхме


да опознаеме света.
ДЕТЕ: Сбогом, миличко букварче,

мой приятелю любим.

Весело ми е, макар че

трябва да се разделим.


Ти разкри ми АБеВе-то,

тия чудни стъпълца


към науката, където


мамят нейните слънца.


И макар, че ще минавам

в клас по-горен, по-висок,


никога не ще забравя

твоя първия урок.
ЧИТАНКА:  Здравейте, мили приятели! Надявам се, че ще ви харесат и моите четива. За какво се разказва в тях, сами ще разберете, ако добре сте се научили да четете. Ето една приказка от моите страници.

НАЙ-ХУБАВОТО ПТИЧЕ
/ДРАМАТИЗАЦИЯ НА ПРИКАЗКАІ
РАЗКАЗВАЧ: Една лястовица и една врана живеели наблизо - били съседки. Веднъж лястовицата видяла, че враната бърза нанякъде.

ЛЯСТОВИЦА: Накъде си се разбързала така, съседке?

ВРАНА: Ох, остави се, съседке! Бързам за училището, храна да отнеса  на вранчето си.

ЛЯСТОВИЦА: Почакай, съседке. Ела да ти дам да отнесеш храна и на моето лястовиче – бърза работа имам, не мога да я оставя.

ВРАНА: Ами какво е твоето птиче? Не го знам, по какво ще го позная?

ЛЯСТОВИЦА: Не бой се, ще го познаеш. Гледай хубаво, което птиче е най-хубавото, то е моето лястовиче!

РАЗКАЗВАЧ: Хвръкнала враната, изгубила се; отишла на училището. Минало така доста време – ето ти я, връща се пак. Посреща я лястовицата, пита я.

ЛЯСТОВИЦА: Е, какво стана съседке? Даде ли храна и на моето лястовиче?

ВРАНА: Ох, сестричке лястовичке, не знам какво да ти кажа. Послушай какво нещо се случи: отивам аз на училището, нахраних моето вранче и взех да търся най-хубавото птиче, та нему да дам храната. Гледах, сестро, гледах, изгледах всичките птичета, но от моето по-хубаво не видях. И взех, че дадох нему и твоята храна.

СЦЕНКА: "На кого е читанката"
(Участници - книжка, врабче, лисица и момиченце.) 

(Книжката пее и танцува.)

ЧИТАНКА: Аз съм читанка веселушка.
Ваша най-любима дружка.

Приказчици зная чудни

за петленца ранобудни,

за Лисана, за щурчето

и за трактора в полето.

(Влиза врабчето.)
ВРАБЧО: - Хей, книжке! Хайде с мен на дървото!
ЧИТАНКА: - Аз не съм обикновена книжка, а читанка! И защо да идвам с тебе на
дървото?

ВРАБЧО: -Защото вече си моя!
ЧИТАНКА: - Може и да съм твоя, а може и да не съм.
ВРАБЧО: - Как тъй?

ЧИТАНКА: - А можеш ли да четеш?

ВРАБЧО: - Не мога.

ЧИТАНКА: - А можеш ли да пишеш?

ВРАБЧО: - Не мога.
ЧИТАНКА: - А приказки обичаш ли?

ВРАБЧО: - Обичам само просени зърна.

ЧИТАНКА: - Тогава не съм твоя книжка. (Обръща се с гръб

и продължава да танцува).

(Влиза лисицата.)
ЛИСИЦАТА: - Ей, книжке! Хайде с мен в гората.

ЧИТАНКА: - Защо?
ЛИСИЦАТА: - Защото си моя книжка.
ЧИТАНКА: - Може и да съм твоя, а може и да не съм.

ЛИСИЦАТА: - Брей! (Тропа с крак).
ЧИТАНКА: - А можеш ли да четеш?
ЛИСИЦАТА: - Не мога.
ЧИТАНКА: - А можеш ли да пишеш?

ЛИСИЦАТА: - Не мога.
ЧИТАНКА: - А приказки обичаш ли?

ЛИСИЦАТА: - Обичам яйчица и кокошки.

ЧИТАНКА: - Тогава не съм твоя книжка.

(Книжката почва да танцува и казва първите думи. Аз съм читанка…)

(Влиза момиченце.)
МОМИЧЕТО: - Ох, на кого ли е тази хубава книжка?
ЧИТАНКА: -Аз не съм обикновена книжка. Наричам се читанка. Аз ще отида само при този, който може да чете.
МОМИЧЕТО: - Тогава си моя! Моя си! Аз съм вечеграмотна. И книжките чета сама.
/ Излизат заедно/
СЦЕНКА: "Момиче, Момиче и Ежко Бежко"
(На вратата се чука. Влизат Ежко и едно момиче.) 
ДЕТЕ: - Здравей, Ежко! Уж сме на празник, а си нещо сърдит.
Защо си тъй намръщен?
ЕЖКО: - Ето защо! (Вади от торбата две книги - нова, чиста,

и мръсна, скъсана.)
ДЕТЕ: - Охо, две книги! Едната сигурно е нова,
а другата ечетена най-малко сто пъти!
ЕЖКО: - Изглеждаш ми досетливо момиче, пък не позна.
И двете книжки са на една възраст, и двете са четени 

точно по десет пъти. Само че, едната е попаднала в ръцете на
възпитани, любезни деца, а другата в ръцете на такива,

които не могат да я пазят.
ДЕТЕ.: - Ежко е напълно прав. Само от нас зависи
колко ще преживее една книга. Ако я пазим, тя няма да остарее, дори ако е четена от десетки хора.
ЕЖКО: - …….. казва истината.
Нали сте съгласни с нея,деца?
Който не е съгласен, така ще го бодна,
че ще има да подскача като при ръченица!
ДЕТЕ - Не се гневи, Ежко! Тук всички деца са внимателни.
Нали, приятели?
ЕЖКО: - А сега искам да ви задам няколко гатанки:
"Бяла нива, черно семе 
между два баира дреме."      Що е то?
"Не е дърво, листи има,
не е дреха, а е шита."      Що е то?
"Тридесет сестри
все с тънички черти.
Станеш ли с тях другар,
туй ще ти е ценен дар.
С тяхна помощ най-добре 
ум и разум се бере!"      Що е то?
ДРУГО ДЕТЕ:Мили Ежко, ние обещаваме, че спазваме правилата
за четене, които самата книжка ни подсказа:
НЕ ДРАСКАЙТЕ ПО МЕНЕ С ХИМИКАЛ, МОЛИВ И

НОКЪТ, ЗАЩОТО ЩЕ МЕ ЗАГРОЗИТЕ!
НЕ ПРЕГЪВАЙТЕ ЛИСТИТЕ МИ!
НЕ СЛАГАЙТЕ ЛАКТИТЕ СИ ВЪРХУ МЕН, КОГАТО 
ЧЕТЕТЕ, ЗАЩОТО ЩЕ МЕ ЗАДУШИТЕ!
4) ПОМНЕТЕ, ЧЕ СЛЕД КАТО СЪМ УСЛУЖИЛА НА ВАС,
ТРЯБВА ДА ОТИДА И ПРИ ДРУГИ ДЕЦА!
5) ПОМОГНЕТЕ МИ ДА БЪДА ЧИСТА, ЗДРАВА –
ТАКА ЩЕ ВИ БЪДА ПОЛЕЗНА!




ЗЛАТНА ЛЮЛКА

/Дете, книжка, герои от приказки Косе, Червена шапчица, Пепеляшка, Златното момиче/
 ДЕТЕ: Книжке с шарени корици, книжке, чудна хубавице,


право ли ми каза мама, че разказваш много сладко


за усмихнатото слънце и за всяко малко зрънце?

КНИЖКА:  Зная повече от триста, стига а ме пазиш чиста!



Аз ще ти разкажа всичките!



Ще те хвана за ръчичките


 и ще тръгнем двете с тебе


към горите, върховете!



После сънчо ще ни прати



чак от своите палати златна люлка



и тогаз ще те залюлея аз



тъй високо, че самичко



ще си уловиш звездичка!

ДЕТЕ:  Книжко, чакай за минутка,


че не съм дори обут,


че без палто и обуща


мама ме навън не пуща!

КНИЖКА:  Няма да ти трябват дрешки!



Ти на столчето седни



и от приказни страни



тук ще дойдат мили гости.

ДЕТЕ: Как ще дойдат в тази стая,


аз дали ще ги позная?

ЧЕРВЕНА ШАПЧИЦА:  Кой ли не познава мене?






  Имам шапчица червена,






  нося кошничка в ръката,






  но загубих се в гората.

КОСЕ БОСЕ:  Чик-чирик, чик-чирик,



      погледни и мен за миг,



      яйчица в гнездото нося



      и се казвам………………../ Косе Босе/

ПЕПЕЛЯШКА:     Добър ден, и мен виж ти!




Аз край топлото огнище




в стара, избеляля ризка



чистя лещата, ориза




сръчно мия всяка чашка




и се казвам………………./Пепеляшка/

ЗЛАТНОТО МОМИЧЕ: Пиленцата храних с каша,






 тихо да не ги уплаша.






 Сипвах им зрънца от канче,





    всяко премених с герданче.





   Тръгнах с бабата в гората,





   тя ме потопи в реката.





   Бяла бях като кокиче,





   станах…………. /Златното момиче/

КНИЖКА: Браво, всички ги познахте!


УЧИТЕЛ: И тъй като обичате да решавате кръстословици, аз съм ви подготвила

една. Ако правилно прочетете буквите водоравно, отвесно, ще прочетете една

много специална дума:





Б у к в а



     я б Ъ л к а


    м и Л


  с н я Г




м А ш и н а



    м о Р е



р о  д И н а




п Я н а

ДЕТЕ:  България – страна на красотите,


с цвета на бяло и зелено, и червено.


Земя, в която мирно слизат дните


при всяко българче от песни вдъхновено.


България – аз пея!


България – аз сричам!


Защото я милея,


защото я обичам!

Песен: „ Българийо, родино мила”
ВСИЧКИ ЗАЕДНО:    Всички букви зная,




мога да чета.





Имам си прозорче





светло към света!

УЧИТЕЛ: МИЛИ ДЕЦА,
ДНЕС ВИЕ ПОКАЗАХТЕ ПРЕД ВАШИТЕ РОДИТЕЛИ, ЧЕ СТЕ ИЗУЧИЛИ НАШАТА 

АЗБУКА. А ТЯ Е МНОГО СТАРА . НАПИСАНА Е ПРЕЗ ДАЛЕЧНАТА 855 ГОДИНА ОТ БРАТЯТА 

КИРИЛ И МЕТОДИЙ. ТЕХНИТЕ УЧЕНИЦИ Я ДОНЕСЛИ И РАЗПРОСТРАНИЛИ  В ПРЕДЕЛИТЕ

НА БЪЛГАРСКОТО ЦАРСТВО ПРЕЗ 886 Г .В ДВЕТЕ НАЙ-ГОЛЕМИ ШКОЛИ, СЪЗДАДЕНИ ПО 

ТОВА ВРЕМЕ – ОХРИДСКАТА И В ПЛИСКА СЕ УЧЕЛИ ХИЛЯДИ ДЕЦА, МЛАДЕЖИ И 

СВЕЩЕНИЦИ. ХОРАТА, КОИТО ИЗУЧАВАЛИ БЪЛГАРСКОТО ЧЕТМО И ПИСМО ПОЛУЧАВАЛИ

ЗВАНИЕТО „КАВАЛАРИЙ”, КОЕТО НА ГРЪЦКИ ОЗНАЧАВАЛО „ГРАМОТЕН ЧОВЕК”. ТЕЗИ

ХОРА БИЛИ НА ГОЛЯМА ПОЧИТ И УВАЖЕНИЕ СРЕД НАСЕЛЕНИЕТО НА БЪЛГАРИЯ.

ОТ ДНЕС ВИЕ СЪЩО СТЕ ГРАМОТНИ СТЕ ДОСТОЙНИ ДА НОСИТЕ ТОВА ЗВАНИЕ.

НЕКА ДНЕШНИЯ ДЕН БЪДЕ САМО ПЪРВОТО СТЪПАЛО  ПО ПЪТЯ КЪМ ЗНАНИЕТО И  

НАУКАТА, ПО КОЙТО ВЕЧЕ СТЕ ТРЪГНАЛИ.

